nahid-hub/BLUGE-bengali-wikipedia-section-title-prediction huggingface dataset:
১৯৫০ সালের ২৩ ডিসেম্বর সমাবর্তন অনুষ্ঠানে ভাষণ দেন উপাচার্য ড. সৈয়দ মোয়াজ্জেম হোসেন। এই দশকে ১৯৫০, ৫২, ৫৪, ৫৫, ৫৭, ৫৮, ৫৯ সালে মোট সাতটি সমাবর্তন অনুষ্ঠিত হয়। ১৯৫২ সালের সমাবর্তনের তারিখ নির্দিষ্ট ছিল ২৪ ফেব্রুয়ারি, কিন্তু ২১ ফেব্রুয়ারির ঘটনায় তা হতে পারেনি। সে বছর ১৭ ডিসেম্বর সমাবর্তন অনুষ্ঠিত হয়।

সঠিক অনুচ্ছেদ শিরোনাম কোনটি?
titleA. পঞ্চাশ দশকে সমাবর্তন
titleB. প্রতিবন্ধকতা
titleC. ত্রিশের দশক
titleD. বায়ান্ন পরবর্তী পঞ্চাশ দশক
উত্তর: titleA
১০ই মে ১৯৪০ একসাথে চারটি দেশ আক্রমণ করে জার্মানি। ফরাসিরা ভেবেছিল আক্রমণ আসবে ফ্রান্স জার্মানি সীমান্তের রণরেখা ম্যাগিনোট লাইনের ওপর। অথবা বেলজিয়ামের ভিতর দিয়ে আরদেন হয়ে। তারা ভেবেছিল জার্মানির প্যানজার বাহিনী আরদেনের জঙ্গল ভেদ করে আসতে পারবে না। ১৪ই মে নেদারল্যান্ডের পতন ঘটলো। ১৪ই মে আরদেন থেকে জার্মান বাহিনী বেরিয়ে এসে দিশেহারা মিত্র সেনাদের ছিন্নবিছিন্ন করে প্রবল বেগে এগোতে থাকল। ডানকার্ক বন্দর দিয়ে তড়িঘড়ি ফরাসি ও ব্রিটিশ অভিযানবাহিনীর সেনা পশ্চাদপসরণ শুরু হলো। ২৬শে মে থেকে ৪ঠা জুন ইতিহাসের বৃহত্তম সেনা অপসারণের কাজ শেষ হলো। তবে ফেলে আসতে হলো বেশিরভাগ যন্ত্রাদি। এরমাঝে ২৭শে মে বেলজিয়ামের পতন হলো।

১০ই জুন ইতালিও যুদ্ধ ঘোষণা করল। তবে তারা আক্রমণ শুরু করে ২০শে জুন থেকে। ফরাসি সরকার প্রথমে তুর ও পরে বোর্দোতে সরে গেল। ১৪ই জুন প্যারিসের পতন ঘটল। ১৬ই জুন প্রধানমন্ত্রী রেনো পদত্যাগ করলেন ও তার বদলে এলেন প্রথম বিশ্বযুদ্ধের নায়ক পেত্যাঁ। ২২শে জুন জার্মান-ফরাসি এবং ২৪শে জুন জার্মান-ইতালীয় শান্তিচুক্তি স্বাক্ষরিত হয়। ফ্রান্সের বেশিরভাগ এলাকা জার্মানি নিয়ে নেয়। অল্প কিছু জায়গা জুড়ে পেঁত্যা একটি নিরপেক্ষ কিন্তু জার্মানির প্রভাবাধীন সরকার গঠন করেন। এটি "ভিশি ফ্রান্স" নামে পরিচিত হয়।

সঠিক অনুচ্ছেদ শিরোনাম কোনটি?
titleA. কারণ
titleB. ফ্রান্স, বেলজিয়াম, নেদারল্যান্ড, লুক্সেমবার্গ
titleC. যুদ্ধ শুরু
titleD. শরণার্থী সমস্যা
উত্তর: titleB
স্টয়া স্কটিশ পিতা এবং সার্বিয়ান মায়ের গর্ভে জন্মগ্রহণ করেছিলেন। ছোটবেলায়, তিন বছর বয়সে নৃত্যের পাঠ শুরু করে নৃত্যশিল্পী হতে চেয়েছিলেন। তিনি ষোল বছর বয়সের আগেই হাই-স্কুল ডিপ্লোমা গ্রহণ করেছিলেন। তার বাবা তথ্য প্রযুক্তি-তে কাজ করার কারণে, স্টয়ার প্রচুর ইলেক্ট্রনিক্স এবং গেমিং সরঞ্জামের ছিল, যা তার মতে প্রযুক্তির প্রতি ভালবাসা জন্মিয়েছিল। 

সঠিক অনুচ্ছেদ শিরোনাম কোনটি?
titleA. জীবনের প্রথমার্ধ
titleB. পেশা
titleC. লেখালেখি
titleD. বই
উত্তর: titleA
কয়েকবছর পর আমেরিকান বন্দুকনির্মাতা জন মোসেস ব্রাউনিং প্রথম সার্থক আধা-স্বয়ংক্রিয় শটগান এর উন্নয়ন করেন যেটি হচ্ছে ব্রাউনিং স্বয়ংক্রিয় -৫ যা সর্ব প্রথম উৎপাদিত হয়েছিল ১৯০২ সালে ফেব্রিক ন্যাশনালে ডি হারস্টেল দ্বারা এবং আমেরিকাতে বিক্রি হয় ব্রাউনিং নামে। স্বয়ংক্রিয় -৫ নির্ভর করতো লম্বা পুনঃকুণ্ডলিত অপারেশনের উপর; আধা-স্বয়ংক্রিয় শটগানের এই নকশাটি প্রায় ৫০ বছর ধরে প্রভাব বিস্তারকারী ছিল। স্বয়ংক্রিয় -৫ এর উৎপাদন সর্বশেষে বন্ধ হয় ১৯৯৯ সালে।

সঠিক অনুচ্ছেদ শিরোনাম কোনটি?
titleA. ক্রিয়াপ্রণালী
titleB. উল্লেখযোগ্য গ্যাস চালিত রাইফেল
titleC. আধা-স্বয়ংক্রিয় শটগান
titleD. উল্লেখযোগ্য কিছু আধা-স্বয়ংক্রিয় রাইফেল
উত্তর: titleC
বেসিক ব্যাংক লিমিটেড উন্নয়ন এবং বাণিজ্যিক ব্যাংকের এক সংমিশ্রণ। ব্যাংকটি ক্ষুদ্র ও মাঝারি শিল্পকে অগ্রাধিকার দিয়ে শিল্প খাত প্রসারের জন্য মধ্য ও দীর্ঘ মেয়াদি ঋণ সরবরাহ এবং অন্যান্য আর্থিক সহায়তা প্রদানের দায়িত্বে নিয়োজিত। সংঘ স্মারক ও সংঘ বিধি অনুযায়ী ব্যাংকটির মোট ঋণদানযোগ্য তহবিলের অন্তত শতকরা ৫০ ভাগ ক্ষুদ্র ও কুটির শিল্পের অর্থায়নে ব্যবহূত হয়। বেসিক ব্যাংকের প্রধান কার্যাবলীর মধ্যে রয়েছে: 
ব্যাংকের মৌল কর্ম পরিকল্পনা ও উদ্দেশ্য বাস্তবায়নে নীতি-নির্দেশনা দিয়ে থাকে ব্যাংকের পরিচালনা পর্ষদ। পুরো মালিকানা সরকারের হওয়ায় সরকারই ঊর্ধ্বতন সরকারি কর্মকর্তা ও কেন্দ্রীয় ব্যাংকের নির্বাহীদের সমন্বয়ে পুরো পর্ষদের মনোনয়ন দিয়ে থাকে। ব্যবস্থাপনা পরিচালক পদাধিকার বলে পর্ষদের একজন সদস্য। বর্তমানে ব্যবস্থাপনা পরিচালকসহ মোট ৭ সদস্যের পরিচালনা পর্ষদ রয়েছে।

সঠিক অনুচ্ছেদ শিরোনাম কোনটি?
titleA. পরিচালনা পদ্ধতি
titleB. বিস্তৃতি
titleC. কার্যক্রম
titleD. প্রযুক্তিগত ব্যাংকিং
উত্তর: titleC
অত্যন্ত রক্ষনশীল পরিবারের মেয়ে হওয়া সত্বেও কলকাতা বিশ্ববিদ্যালয়ের ছাত্র এবং পরবর্তীতে সিভিল সাপ্লাই অফিসের উচ্চপদস্থ কর্মকর্তা আব্দুল মান্নাফের সঙ্গে তিনি ভালোবেসে বিয়ে করেন। ধর্মান্তরিত হওয়ার পর তিনি মমতাজ বেগম নাম গ্রহণ করেন। কিন্তু ভাষা আন্দোলনে অংশগ্রহণ করার কারণে তার সংসার ভেঙে যায়। তিনিই একমাত্র মহিলা যাকে ভাষা আন্দোলন করার দায়ে তার স্বামী তালাক দেন।

সঠিক অনুচ্ছেদ শিরোনাম কোনটি?
titleA. শিক্ষা ও চাকরি জীবন
titleB. বৈবাহিক জীবন
titleC. ভাষা আন্দোলনে ভূমিকা
titleD. সম্মাননা
উত্তর: titleB
ঊনবিংশ শতাব্দীতে, কিছু কোম্পানি-বেশিরভাগ নির্মাতারা তাদের কর্মীদের জন্য নতুন সুবিধা প্রদান শুরু করেছিল। এটি ১৯ শতকের প্রথম দিকে ব্রিটেনে শুরু হয়েছিল এবং ফ্রান্স এবং জার্মানি সহ অন্যান্য ইউরোপীয় দেশগুলিতেও ঘটেছিল। এই সংস্থা স্পোর্টস স্পন্সর, সামাজিক ক্লাব প্রতিষ্ঠা করে এবং শ্রমিকদের জন্য শিক্ষা ও সাংস্কৃতিক কার্যক্রম প্রদান করে। কিছু পাশাপাশি আবাসন দেওয়া। মার্কিন যুক্তরাষ্ট্রে কল্যাণ সংস্থাগুলি ১৮৮০ থেকে ১৯০০ এর তীব্র শিল্প বিকাশের সময় গড়ে উঠেছিল, যা শ্রম বিরোধ ও ধর্মঘট দ্বারা চিহ্নিত ছিল, যা অনেক সহিংস।

সঠিক অনুচ্ছেদ শিরোনাম কোনটি?
titleA. ইউরোপ
titleB. ইতিহাস
titleC. এন্টি-ইউনিয়নগুলোর
titleD. আধুনিক কল্যাণ পুঁজিবাদ
উত্তর: titleB
সমগ্র খেলোয়াড়ী জীবনে ইংল্যান্ডের পক্ষে নয় টেস্টে অংশগ্রহণ করতে পেরেছেন। ২ জুন, ১৯৬৬ তারিখে ওয়েস্ট ইন্ডিজের বিপক্ষে টেস্ট অভিষেক ঘটে কলিন মিলবার্নের।

রানের ধারাবাহিকতা না থাকলেও মাঝে-মধ্যেই সেঞ্চুরি স্ফূলিঙ্গ করতেন। তবে, ১৯৬৬ সালের মধ্যে নিজেকে টেস্ট উপযোগী করতে তুলতে সচেষ্ট হন। ওয়েস্ট ইন্ডিজের বিপক্ষে সিরিজের প্রথম টেস্টে অংশ নেয়ার জন্য তাকে দলে নেয়া হয়। কিন্তু উদ্বোধনী ব্যাটসম্যান হিসেবে লজ্জ্বাস্করভাবে প্রথম ইনিংসে শূন্য রানে রান আউটের শিকার হন কলিন মিলবার্ন। দ্বিতীয় ইনিংসে ৯৪ রানের মূল্যবান ইনিংস খেললেও ইংল্যান্ড বিশাল ব্যবধানে পরাজিত হয়। দ্বিতীয় টেস্টে আক্রমণাত্মক মেজাজে অপরাজিত ১২৬ রান তুলে ইংল্যান্ডকে ড্র করান। পরের খেলাগুলোয় ক্যারিবীয়দের অবিস্মরণীয় পেস আক্রমণের তোপে দৃঢ়চেতা মনোভাব দেখালেও চূড়ান্ত টেস্টে তাকে বাদ দেয়া হয়। সম্ভবতঃ মাঠে স্থির অবস্থানই এর প্রধান কারণ ছিল।

ঐ শীতে কলিন মিলবার্ন অস্ট্রেলিয়া গমন করেন। সেখানে শেফিল্ড শিল্ডের প্রতিযোগিতায় ওয়েস্টার্ন অস্ট্রেলিয়ার সদস্য হিসেবে খেলেন। ১৯৬৭ সালে ভারত ও পাকিস্তানের বিপক্ষে টেস্টে অংশ নেন। এছাড়াও, শীতকালে ওয়েস্ট ইন্ডিজ গমনের জন্য মনোনীত হন। সেখানে তিনি বেশ সফলতার মুখ দেখেন। ১৯৬৮ সালে লর্ডসে সফরকারী অস্ট্রেলিয়ার বিপক্ষে খেলার জন্য মনোনীত হন। প্রথম দিন বৃষ্টির কারণে পরিত্যক্ত হওয়ার পর ৮৩ রান করেন। দ্বিতীয় দিন মধ্যাহ্নভোজনের পূর্বেই অধিকাংশ রান করেছিলেন। ছয় নম্বরে তার মাঠে নামার কথা থাকলেও আক্রমণাত্মক ব্যাটিংয়ের কারণে প্রথম উইকেট পতনের পর তাকে নামানো হয়।

পার্থে ফিরে ওয়েস্টার্ন অস্ট্রেলিয়ার পক্ষে বেশ সফল হন। তন্মধ্যে, ব্রিসবেনে কুইন্সল্যান্ডের বিপক্ষে ২৪৩ রানের ইনিংস খেলেন। মধ্যাহ্নভোজন ও চা বিরতির মাঝেই করেন ১৮১ রান। পাকিস্তান গমনের জন্য এমসিসি দলে জরুরীভিত্তিতে কলিন মিলবার্নকে তলব করা হয়। মার্চ, ১৯৬৯ সালে করাচীতে পাকিস্তানের বিপক্ষে ১৩৯ রানের দর্শনীয় ইনিংস উপহার দেন তিনি। কিন্তু, দাঙ্গার কারণে ঐ টেস্টটি পরিত্যক্ত হয়ে যায়। এটিই তার সর্বোচ্চ টেস্ট ইনিংস ছিল ও সর্বশেষ টেস্ট ইনিংস হিসেবে রয়ে যায়।

সঠিক অনুচ্ছেদ শিরোনাম কোনটি?
titleA. শৈশবকাল
titleB. প্রথম-শ্রেণীর ক্রিকেট
titleC. টেস্ট ক্রিকেট
titleD. অবসর
উত্তর: titleC
শাহ আবদুল আজিজ ২৫ রমাদান, ১১৫৯ হিজরি (১১ অক্টোবর, ১৭৪৬) সনে মুঘল সম্রাট মুহাম্মাদ শাহ (১৭১৯-১৭৪৮) এর শাসনামলে দিল্লীতে। দিল্লী ছিল তখন মুঘল সাম্রাজ্যের রাজধানী। তিনি শাহ ওয়ালিউল্লাহ এর জ্যেষ্ঠ পুত্র ছিলেন। তার পিতা শাহ ওয়ালিউল্লাহ যখন মারা যান তিনি তখন মাত্র ১৭ বছরের যুবক। পিতার মৃত্যুর পর তিনি হাদিসের শিক্ষক হিসেবে পিতার উত্তরাধিকারী হন এবং পরবর্তীকালে দিল্লির বিখ্যাত মুহাদ্দিসে পরিণত হন। তিনি একাধারে মুহাদ্দিস, মুফাসসির এবং মুজাদ্দিদ ছিলেন।

সঠিক অনুচ্ছেদ শিরোনাম কোনটি?
titleA. কাজ
titleB. মৃত্যু
titleC. অবদান
titleD. জীবনী
উত্তর: titleD
হুমায়ুন ফরিদী ১৯৫২ সালের ২৯ মে ঢাকার নারিন্দায় জন্মগ্রহণ করেন। তার বাবার নাম এটিএম নূরুল ইসলাম ও মা বেগম ফরিদা ইসলাম। চার ভাই-বোনের মধ্যে তিনি দ্বিতীয়। তিনি ১৯৬৫ সালে পিতার চাকুরীর সুবাদে মাদারীপুরের ইউনাইটেড ইসলামিয়া সরকারি উচ্চ বিদ্যালয়ে ভর্তি হন। এ সময় মাদারীপুর থেকেই নাট্য জগতে প্রবেশ করেন। তার নাট্যঙ্গনের গুরু বাশার মাহমুদ। তখন নাট্যকার বাশার মাহমুদের "শিল্পী নাট্যগোষ্ঠী" নামের একটি সংগঠনের সাথে যুক্ত হয়ে কল্যাণ মিত্রের 'ত্রিরত্ন' নাটকে 'রত্ন' চরিত্রে অভিনয়ের মধ্য দিয়ে তিনি সর্বপ্রথম দর্শকদের সামনে আত্মপ্রকাশ করেন। এরপর এই সংগঠনের সদস্য হয়ে 'টাকা আনা পাই', 'দায়ী কে', 'সমাপ্তি', 'অবিচার'সহ ৬টি মঞ্চ নাটকে অংশ নেন।

অবশেষে ১৯৬৮ সালে মাধ্যমিক স্তর উত্তীর্ণের পর পিতার চাকুরীর সুবাদে চাঁদপুর সরকারি কলেজে পড়াশোনা করেন। এরপর জাহাঙ্গীরনগর বিশ্ববিদ্যালয়ে স্নাতক (সম্মান) অর্থনীতি বিষয়ে স্নাতকোত্তর ডিগ্রী লাভ করেন। তিনি সক্রিয়ভাবে মুক্তিযুদ্ধে অংশগ্রহণ করেন। তিনি আল-বেরুনী হলের সাথে সম্পৃক্ত ছিলেন। বিশ্ববিদ্যালয় জীবনে তিনি বিশিষ্ট নাট্যকার সেলিম আল-দীনের সাথে ঘনিষ্ঠ সম্পর্ক বজায় রেখেছিলেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. মঞ্চ ও টিভি
titleC. মৃত্যুবরণ
titleD. জন্ম ও শিক্ষাজীবন
উত্তর: titleD
লা প্রিমিয়ার এর যাত্রীদের জন্য এয়ার ফ্রান্স এর প্রথম শ্রেণীর খাবার নির্বাচিত হয় গাই মার্টিন এর দ্বারা, যিনি একজন তিন তারকা রেস্তোরার শেফ । অত্যন্ত উন্নতমানের এবং সুস্বাদু খাবার এবং পানীয় এয়ার ফ্রান্স এর বিমানে ভ্রমণ অবস্থায় পরিবেশিত হয়ে থাকে । এছাড়া এয়ার ফ্রান্স এ ভ্রমনকালে সন্মানিত সকল শ্রেণীর যাত্রীদের জন্য সুপেয় শ্যাম্পেন এর ব্যবস্থা রয়েছে ।

সঠিক অনুচ্ছেদ শিরোনাম কোনটি?
titleA. জেট ইঞ্জিন সার্ভিস
titleB. ভ্রমণাবস্থায় ক্যাটারিং
titleC. গন্তব্যস্থলসমূহ
titleD. গঠন এবং শুরুর বছরগুলো
উত্তর: titleB
অশোকাবদান গ্রন্থে বর্ণিত রয়েছে যে, অশোকের পিতা বিন্দুসার তার কুরূপের জন্য তাকে অপছন্দ করতেন। অশোক তাঁর সৎভাই ও সিংহাসনের প্রকৃত উত্তরাধিকারীকে শঠতা করে একটি জ্বলন্ত কয়লা ভর্তি গর্তে ফেলে দিয়ে হত্যা করেন। তিনি তার মন্ত্রীদের বিশ্বস্ততার ওপর সন্দেহ করে পাঁচশো জন মন্ত্রীকে হত্যা করেন। তিনি বন্দীদের ওপর শারীরিক অত্যাচার করার জন্য একটি কক্ষ নির্মাণ করিয়েছিলেন।. দুঃখ কষ্টে সহনশীল এক বৌদ্ধ ভিক্ষুর সঙ্গে সাক্ষাৎ করে তিনি বৌদ্ধ ধর্ম গ্রহণ করে ৮৪,০০০ স্তূপ নির্মাণ করেন।

সঠিক অনুচ্ছেদ শিরোনাম কোনটি?
titleA. অশোকের প্রথম জীবন
titleB. উপগুপ্তর কাহিনী
titleC. পুষ্যমিত্র শুঙ্গ
titleD. অশোকের পূর্ব জীবন
উত্তর: titleA
১)শপথ তাদের যারা সারিবদ্ধ হয়ে দাঁড়ানো, 
২)অতঃপর ধমকিয়ে ভীতি প্রদর্শনকারীদের, 
৩) অতঃপর মুখস্থ আবৃত্তিকারীদের- 
৪) নিশ্চয় তোমাদের মাবুদ এক। 
৫) তিনি আসমান সমূহ, যমীনও এতদুভয়ের মধ্যবর্তী সবকিছুর পালনকর্তা এবং পালনকর্তা উদয়াচলসমূহের।

৬) নিশ্চয় আমি নিকটবর্তী আকাশকে তারকারাজির দ্বারা সুশোভিত করেছি। 
৭) এবং তাকে সংরক্ষিত করেছি প্রত্যেক অবাধ্য শয়তান থেকে। 
৮) ওরা ঊর্ধ্ব জগতের কোন কিছু শ্রবণ করতে পারে না এবং চার দিক থেকে তাদের প্রতি উল্কা নিক্ষেপ করা হয়। 
৯) ওদেরকে বিতাড়নের উদ্দেশে। ওদের জন্যে রয়েছে বিরামহীন শাস্তি। 
১০) তবে কেউ ছোঁ মেরে কিছু শুনে ফেললে জ্বলন্ত উল্কাপিন্ড তার পশ্চাদ্ধাবন করে।

সঠিক অনুচ্ছেদ শিরোনাম কোনটি?
titleA. আয়াতসমূহ
titleB. নামকরণ
titleC. ১১-২০
titleD. ১-১০
উত্তর: titleD
অসম ভূ-চ্যুতি বরাবর স্থানচ্যুতির কারণে বক্রচ্যুতি ভাঁজ উৎপন্ন হয়। অ-উল্লম্ব ভু-চ্যুতির মধ্যে স্থানচ্যুতি অগ্রগমনের ন্যায় সামমঞ্জস্যহীন আড়াআড়ি উপযোজনে হ্যাঙ্গিং ওয়াল বিকৃতি ঘটে। প্রসারণজনিত কারণে এবং ভূ-চ্যুতির ধাক্কা উভয় কারণে বক্রচ্যুতি ভাঁজ ঘটে। সম্প্রাসারণের ফলে লিস্ট্রিক চ্যুতি হ্যাঙ্গিং ওয়ালে রোল-ওভার এন্টিক্লিন গঠন করে। ধাক্কাজনিত কারণে যখন কোন থ্রাস্ট ফল্ট এক বিচ্ছিন্ন অংশ হতে অন্য অংশে নেয় তখন র‌্যাম্প এন্টিক্লিনগুলো গঠিত হয়। স্থানচ্যুত এই উচ্চ কোন বিশিষ্ট এই র‌্যাম্পগুলো ভাঁজ উৎপন্ন করে।

সঠিক অনুচ্ছেদ শিরোনাম কোনটি?
titleA. বক্রচ্যুতি ভাঁজ
titleB. ভাঁজ বলবিদ্যা
titleC. দ্বিমাত্রিক ভাঁজ সম্পর্কিত পরিভাষা
titleD. ত্রিমাত্রিক ভাঁজ সম্পর্কিত পরিভাষা
উত্তর: titleA
জন সিনা একজন র‍্যাপার হিসেবেও পরিচিত। তার বর্তমান থিম সং দ্য টাইম ইজ নাউ তার নিজের গাওয়া। এর আগে তার থিম সং (যখন ডক্টর অব থাগানোমিক গিমিকে ছিলেন) বেসিক থাগানোমিকসও তিনি গেয়েছিলেন। তিনি ২০০৫ সালে ইউ কান্ট সি মি নামের একটি অ্যালবাম বের করেন। ওই অ্যালবামটি সে বছর টপ ২০০ চার্টে ১২ নাম্বারে ছিল। ওই অ্যালবামটির ১ সপ্তাহে ১ মিলিয়ন কপি বিক্রি হয়।

সঠিক অনুচ্ছেদ শিরোনাম কোনটি?
titleA. সামাজিক কর্ম
titleB. নেক্সাসের সাথে স্টোরিলাইন (২০১০-২০১১)
titleC. ওয়ার্ল্ড রেসলিং এন্টারটেইনমেন্ট/ডাব্লিউডাব্লিউই
titleD. গায়ক হিসেবে
উত্তর: titleD
যৌক্তিক ইতিবাদ ভিয়েনা চক্রীয় দার্শনিক আন্দোলন হিসেবেও খ্যাত। ঊনবিংশ শতাব্দির শেষদিক থেকে বিংশ শতাব্দি পর্যন্ত এ-আন্দোলনের ব্যাপ্তিকাল। ভিয়েনা বিশ্ববিদ্যালয়ে দর্শন ও বিজ্ঞানে নিয়োজিত কয়েকজন শিক্ষক ও শিক্ষার্থী যৌক্তিক ইতিবাদী চিন্তার অগ্রনায়ক। এই বিশ্ববিদ্যালয়ের আরোহী বিজ্ঞানের দর্শনের অধ্যাপক মরিস শ্লিককেই এ-দর্শনের উদ্গাতা বলে অভিহিত করা হয়। তিনি ছাড়া আর যাদের নাম যৌক্তিক ইতিবাদী হিসেবে উল্লেখ করা হয়: রুডলফ কারণাপ, নিউরাথ, ফাইগল, ভাইজম্যান। এ. জে. এয়ার দর্শনের শিক্ষক ছিলেন। তিনি ১৯৩৩ সালে এ-চক্রের সদস্য হিসেবে যোগদান করেন।

সঠিক অনুচ্ছেদ শিরোনাম কোনটি?
titleA. প্রভাব
titleB. যাচাইকরণ নীতি
titleC. যৌক্তিক ইতিবাদের লক্ষ্য
titleD. যৌক্তিক ইতিবাদী দার্শনিক
উত্তর: titleD
তিন ভাইয়ের মধ্যে সবচেয়ে ছোট জেমস এলিসন ৭ আগস্ট ১৯৪৮ সালে জন্মগ্রহণ করেন। তিনি আলবার্ট ও কন্সট্যান্স এলিসনের সন্তান। ৮ম শ্রেণিতে থাকা অবস্থায় তার গণিত শিক্ষককে দেখে তিনি অনুপ্রাণিত হন। তখনি সিদ্ধান্ত নেন বিজ্ঞানের দুনিয়াতেই নিজের পেশা বাছাই করবেন। ১৯৬৯ সালে এলিসন মাইক্রোবায়োলজিতে স্নাতক করেন। সেখানে তিনি ডেল্টা কাপ্পা এপসিলন সম্মেলনের সদস্য ছিলেন। ১৯৭৩ সালে টেক্সাস বিশ্ববিদ্যালয় থেকে তিনি জীববিজ্ঞানের উপর পিএইচডি করেন। তার পিএইচডি উপদেষ্টা ছিলেন জি. ব্যারি কিটো।

সঠিক অনুচ্ছেদ শিরোনাম কোনটি?
titleA. পেশা
titleB. সম্মাননা
titleC. ব্যক্তিগত জীবন
titleD. প্রাথমিক জীবন
উত্তর: titleD
আমীমুল ইহসান ১৯১১ সালের ২৪ জানুয়ারী (হিজরী: ২২ মুহাররম ১৩২৯) বিহার প্রদেশের মুঙ্গের জেলার অন্তর্গত পাঁচনা নামক গ্রামে জন্মগ্রহণ করেন। তার পিতার নাম সাইয়্যেদ মুহাম্মাদ হাকিম আবদুল মান্নান এবং মা সৈয়দা সাজেদা। তিনি চার ভাই ও তিন বোনের মধ্যে দ্বিতীয় ছিলেন। পিতা ও মাতা উভয় সূত্রেই তিনি নাজিবুত্তারাফাইন। জন্মের পর মুফতী সাহেবের নাম রাখা হয় ‘ মুহাম্মাদ ’ এবং লকব 'আমীমুল ইহসান'। তার দাদা সাইয়্যেদ নূরুল হাফেয আল-কাদেরিও একজন কামেল সাধক ছিলেন। তিনি কুরআন করীমে বিশেষ জ্ঞান অর্জন করিয়াছিলেন। তিনি মাওলানা মোহাম্মদ আলী আল-কাদেরী আল মোজাদ্দেদী আল মুংগেরীর একজন খলীফা ছিলেন।
তার বংশ-তালিকা ফাতেমা নবী মুহাম্মাদ পর্যন্ত পৌঁছেছে বিধায় তার পূর্ব-পুরুষগণ নামের পূর্বে ‘সাইয়্যেদ’ শব্দ ব্যবহার করেছেন।

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. জন্ম ও পারিবারিক পরিচিতি
titleC. বিবিধ
titleD. তাসাউফ এর পথে মুফতী-এ আযম
উত্তর: titleB
আমলকি নিয়ে প্রাথমিক গবেষণা সম্পন্ন হয়েছে। এতে দেখা গেছে যে, এটি ভাইরাস ও ব্যাকটেরিয়া ধ্বংস করতে পারে। প্রাথমিক প্রমাণ পাওয়া গেছে যে, রিউমেটয়েড আর্থ্রাইটিস এবং অস্টিওপোরোসিস রোগে আমলকির রস কিছু কাজ করে। কয়েক ধরনের ক্যান্সারের বিরুদ্ধেও এর কার্যকারিতার প্রমাণ পাওয়া গেছে। প্যানক্রিয়াটাইটিস রোগেও আমলকি কার্যকর বলে ইঁদুরের উপর চালিত গবেষণায় প্রমাণ মিলেছে। প্যানক্রিয়াটাইটিস রোগের পরে ক্ষতিগ্রস্ত প্যানক্রিয়াস (অগ্ন্যাশয়) -এর ক্ষত সারাতে আমলকি কার্যকর। 
আমলকির ফল, পাতা ও ছাল থেকে তৈরি পরীক্ষামূলক ওষুধে কিছু রোগ নিরাময়ের প্রমাণ পাওয়া গেছে যেমন- ডায়াবেটিস, ক্যান্সার, প্রদাহ এবং কিডনি-রোগ। 
আমলকি মানুষের রক্তের কোলেস্টেরল-মাত্রা হ্রাস করতে পারে বলে প্রমাণ রয়েছে 
ডায়াবেটিক ইঁদুরের উপর চালানো এক গবেষণায় দেখা গেছে, আমলকির রস রক্তের চিনির মাত্রা কমাতে পারে এবং লিভারের কর্মক্ষমতা পুনরোদ্ধারে সাহায্য করতে পারে। 
আমলকিতে প্রচুর ভিটামিন-সি বা এস্করবিক এসিড থাকে (৪৪৫ মিগ্রা/১০০ গ্রাম) । তা সত্ত্বেও আরো অন্যান্য উপাদান নিয়ে মতভেদ আছে এবং আমলকির 'এন্টি-অক্সিডেন্ট'রূপে কার্যকারিতার পেছনে মূল ভূমিকা ভিটামিন-সি এর নয়, বরং 'এলাজিটানিন' নামক পদার্থসমূহের বলে মনে করা হয়। যেমন এমব্লিকানিন-এ (৩৭%), এমব্লিকানিন-বি (৩৩%), পানিগ্লুকোনিন (১২%) এবং পেডাংকুলাগিন (১৪%). এতে আরো আছে পানিক্যাফোলিন, ফিলানেমব্লিনিন-এ, বি, সি, ডি, ই এবং এফ। এই ফলে অন্যান্য 'পলিফেনল'ও থাকে। যেমন- ফ্ল্যাভোনয়েড, কেমফেরল, এলাজিক এসিড ও গ্যালিক এসিড। 

সঠিক অনুচ্ছেদ শিরোনাম কোনটি?
titleA. স্থানীয় নাম
titleB. চিকিৎসা-গবেষণা
titleC. বর্ণনা
titleD. বিস্তার
উত্তর: titleB
কলকাতা থেকে ফেরার সময় তিনি গোপনে কিছু বিষ্ফোরক নিয়ে আসেন, এছাড়াও গোপনে গান কটনও তৈরী করেছিলেন। এই সময় বিপ্লবী নেতৃবৃন্দের বিচার ও সাজা রুখতে তিনি বেশ কিছু সাহসী পদক্ষেপ গ্রহণ করেন। তিনি কোর্ট এবং জেলে ডিনামাইট দ্বারা বিষ্ফোরনের পরিকল্পনা করেছিলেন, যাতে বিপ্লবী নেতৃবৃন্দ পালাতে সক্ষম হন।

কিন্তু তার পরিকল্পনা ফাঁস হয়ে যায়। ফলে তার বিপ্লবী কর্মকান্ডের উপর কিছু প্রতিবন্ধকতা আসে। যাই হোক এই সময় তিনি প্রায়ই মাস্টার দার সাথে তার গ্রামে ঘুরে গ্রামের মানুষের সুখ দুঃখের খবর নিতেন। এরই সাথে সাথে তিনি ও তার সহযোদ্ধা প্রীতিলতা ওয়াদ্দেদার প্রত্যহ গুলি চালনার প্রশিক্ষন নিতেন।

সঠিক অনুচ্ছেদ শিরোনাম কোনটি?
titleA. পরবর্তী জীবন
titleB. গ্রেফতার ও নির্বাসন
titleC. বিপ্লবী কল্পনা
titleD. শিক্ষা জীবন
উত্তর: titleC
১৯৮২ সালে এসকোবারকে "লিবারেল অল্টারনেটিভ" নামে একটি ছোট আন্দোলনের অংশ হিসাবে কলম্বিয়ার প্রতিনিধিদের চেম্বার এর বিকল্প সদস্য নির্বাচিত করা হয়েছিল। এই প্রচারণার আগে তিনি "লিবারেল পুনর্নবীকরণ আন্দোলনের" প্রার্থী ছিলেন, কিন্তু লুয়েস কার্লোস গালান এর দৃঢ় বিরোধের কারণে তাকে এই পদ ছেড়ে দিতে হয়েছিল, যার প্রেসিডেন্সিয়াল প্রচারণা "লিবারেল পুনর্নবীকরণ আন্দোলন" দ্বারা সমর্থিত ছিল। তাকে সেখান থেকে অব্যহতির অন্যতম কারণ ছিল, এটি প্রকাশ পায় যে তিনি মাদক চোরাচালানের সঙ্গে জড়িত, আর একজন মাদক চোরাচালানকারী কোন ভাবেই দলে থাকতে পারেন নাহ এমনকি এটিও শুনা যায় তিনি অর্থের বিনিময়ের মাধ্যমে অসৎভাবে এ স্থানে এসেছেন। গালান অনেকগুলি মৃত্যুর হুমকি প্রাপ্তির পর, ১৯৮৯ সালের ১৮ আগস্ট, সোয়াচা, কুন্ডিনমার্ছা শহরে প্রচারণা সমাবেশের সময় ড্রাগ কার্টেলের ভাড়াটে হিটম্যানদের দ্বারা গালানকে গুলি করে হত্যা করা হয়। তার হত্যার তদন্ত অস্তিত্বহীন রয়ে যায়। অধিকাংশের মতে এবং এসকোবারের জীবনী নিয়ে নির্মিত নেটফ্লিক্স সিরিজ "নারকোস" এ তার হত্যাকান্ডে এসকোবারের ভূমিকা দেখানো হয়েছে। এসকোবার স্পেনের ফেলিপ গনজালেজের শপথ গ্রহণের জন্য কলম্বিয়ার সরকারী প্রতিনিধি ছিলেন।

তার ড্রাগ নেটওয়ার্কটির কুখ্যাতি অর্জনের সাথে সাথে এসকোবার দ্রুত আন্তর্জাতিকভাবে পরিচিত হয়ে ওঠে; মেডেলিন কার্টেল মার্কিন যুক্তরাষ্ট্র, মেক্সিকো, পুয়ের্তো রিকো, ডোমিনিকান প্রজাতন্ত্র, ভেনিজুয়েলা, এবং স্পেনে প্রবেশ করা মাদকের একটি বড় অংশ নিয়ন্ত্রণ করেছিল। কলম্বিয়া থেকে কোকা প্রতিস্থাপন করে বলিভিয়া এবং পেরু থেকে কোকা নিয়ে উৎপাদন প্রক্রিয়াটিও পরিবর্তন করা হয়েছিল, যা প্রতিবেশী দেশগুলির কোকার চেয়ে নিম্নমানের হিসাবে দেখা শুরু হয়েছিল। আরো এবং আরও ভাল কোকেনের চাহিদা বেড়ে যাওয়ার কারণে, এসকোবার রবার্টো সুয়ারেজ গোমেজ এর সঙ্গে আমেরিকা এবং ইউরোপ এর অন্যান্য দেশগুলিতে পণ্যটিকে আরও এগিয়ে নিয়ে যাওয়ার জন্য একসাথে কাজ শুরু করেছিলেন, শুনা যায় যে এটি পাশাপাশি এশিয়াতেও পৌছে গিয়েছিল।

সঠিক অনুচ্ছেদ শিরোনাম কোনটি?
titleA. এসকোবার তার শক্তির উচ্চতায়
titleB. প্রতিষ্ঠিত ড্রাগ নেটওয়ার্ক
titleC. সম্পত্তি
titleD. প্রারম্ভের জীবন
উত্তর: titleB
তাপস ২০০১ সাল থেকে হাইকোর্ট বিভাগের একজন আইনজীবী হিসেবে কাজ করছেন। তিনি ২০১০ সালের ২৪ আগস্ট আপিল বিভাগের একজন আইনজীবী হিসেবে নিয়োগ পান। শেখ মুজিবুর রহমান হত্যা মামলায় তিনি সরকার পক্ষের আইনজীবী হিসেবে কাজ করেন। ২০০৭ সালে তৎকালীন সেনা সমর্থিত তত্ত্বাবধায়ক সরকার আওয়ামী লীগ সভানেত্রী শেখ হাসিনার বিরুদ্ধে মামলা করার পর তাপস শেখ হাসিনার পক্ষে মামলা পরিচালনা করেন। তিনি বঙ্গবন্ধু আওয়ামী আইনজীবী পরিষদের সদস্য সচিব হিসেবে দায়িত্ব পালন করছেন। ১৯৯৮ থেকে ২০০১ সাল পর্যন্ত তিনি তার পিতার প্রতিষ্ঠিত ও বন্ধ হয়ে যাওয়া দৈনিক বাংলার বাণী পত্রিকার প্রকাশক ছিলেন। তিনি ঢাকা বিশ্ববিদ্যালয় সিনেটের সদস্য।

সঠিক অনুচ্ছেদ শিরোনাম কোনটি?
titleA. কর্মজীবন
titleB. প্রারম্ভিক জীবন
titleC. ব্যক্তিগত ও পারিবারিক জীবন
titleD. রাজনৈতিক জীবন
উত্তর: titleA
যেহেতু বেদব্যাস মহাভারত রচনা করেছিলেন বলে মনে করা হয়, সেহেতু মহাভারতের অংশ রূপে গীতাও তার দ্বারাই রচিত বলে ধারণা করা হয়। ভগবদ্গীতার রচনাকাল সম্বন্ধে অনেক রকম মতামত রয়েছে। ঐতিহাসিকেরা এই গ্রন্থের রচনাকাল হিসেবে খ্রিষ্টপূর্ব পঞ্চম থেকে দ্বিতীয় শতাব্দী পর্যন্ত যে কোন সময়ের মধ্যে হতে পারে বলে অনুমান করেছেন। অধ্যাপক জীনীন ফাউলারের মতে এই গ্রন্থের রচনাকাল খ্রিষ্টপূর্ব দ্বিতীয় শতাব্দী বলে মনে করলেও, গীতা সম্পর্কে বিশেষজ্ঞ কাশীনাথ উপাধ্যায় মহাভারত, ব্রহ্ম সূত্র ও অন্যান্য গ্রন্থ পর্যালোচনা করে প্রমাণ যে, গীতা খ্রিষ্টপূর্ব পঞ্চম থেকে চতুর্থ শতাব্দীর মধ্যে রচিত হয়েছিল।

সঠিক অনুচ্ছেদ শিরোনাম কোনটি?
titleA. সমসাময়িক জনপ্রিয়তা
titleB. গীতাধ্যায়
titleC. উপস্থাপনা
titleD. রচনা
উত্তর: titleD
টেস্ট ও একদিনের আন্তর্জাতিকে ভাল ফলাফল না করলেও ২০১২ সালের বিশ্ব টুয়েন্টি২০ প্রতিযোগিতার চ্যাম্পিয়ন ওয়েস্ট ইন্ডিজ মূলতঃ তাদের শক্তিশালী ব্যাটিংয়ের জন্য পরিচিত হয়ে আছে। ২০১২ সালের চ্যাম্পিয়ন দলের অন্যতম সদস্য অফ স্পিনার সুনীল নারাইন ও অল-রাউন্ডার কিরণ পোলার্ড দল থেকে বাদ পড়েন। কিন্তু গেইল, ২০১২ সালের ফাইনালে ম্যান অব দ্য ম্যাচ মারলন স্যামুয়েলস ও লেগ-স্পিনার স্যামুয়েল বদ্রি বর্তমান দলে রয়েছেন।

ইংল্যান্ডের বিপক্ষে সহজ জয়ের পর ২০১২ সালের ফাইনালে শ্রীলঙ্কার বিপক্ষে খেলার পুণরাবৃত্তি ঘটায়। তারপর দক্ষিণ আফ্রিকাকে পরাজিত করে। কিন্তু গ্রুপ পর্বের শেষ খেলায় আফগানিস্তানের বিপক্ষে পরাজিত হয়। তাস্বত্ত্বেও গ্রুপে দলটি প্রথম স্থান নিশ্চিত করে। মুম্বাইয়ে স্বাগতিক ভারতের বিপক্ষে দ্বিতীয় সেমি-ফাইনালে মুখোমুখি হয়। বিরাট কোহলির ৪৭ বলে অপরাজিত ৮৯ রানের কল্যাণে ভারত দল ১৯২/২ করে। ডানহাতি পেস বোলার জসপ্রীত বুমরাহ'র বলে গেইল ৫ রানে ফিরে যান। কিন্তু ওয়েস্ট ইন্ডিজের শক্তিশালী ব্যাটিংয়ের বিপক্ষে ভারত দল কোন ভূমিকা রাখতে পারেনি। পরিবর্তিত খেলোয়াড় লেন্ডল সিমন্স ওয়েস্ট ইন্ডিজের জয়ে নেতৃত্ব দেন। ৫১ বল অপরাজিত ৮২ তোলে ওয়েস্ট ইন্ডিজকে সাত উইকেটের ব্যবধানে জয়লাভ করান ও ম্যান অব দ্য ম্যাচ নির্বাচিত হন।

সঠিক অনুচ্ছেদ শিরোনাম কোনটি?
titleA. ওয়েস্ট ইন্ডিজ
titleB. খেলা পরবর্তীকালে
titleC. প্রেক্ষাপট
titleD. খেলা পরিচালনাকারী কর্মকর্তা
উত্তর: titleA
চন্দ্রবোড়া সাপ পশ্চিমবঙ্গ ও বাংলাদেশের দুর্লভ সাপ। এটি পশ্চিমবঙ্গের বেশিরভাগ জেলায় ও বাংলাদেশেরসব বিভাগে সচরাচর এবং ব্যাপকভাবে বিস্তৃত। বিশেষ করে নদীয়া বর্ধমান ও উত্তর চব্বিশ পরগনা সেইসাথে বাংলাদেশের রাজশাহী অঞ্চলে এ সাপ বেশি পাওয়া যায়। রাসেল ভাইপার ভারত বাংলাদেশে মহাবিপন্ন প্রাণীর তালিকায় রয়েছে। অন্যান্য সাপ মানুষকে এড়িয়ে চলার চেষ্টা করলেও এ সাপটি স্বভাব ঠিক তার উল্টো। তাই প্রতিবছরই উল্লেখযোগ্য সংখ্যক মানুষ কেবল এ সাপটির কামড়েই প্রাণ হারান। আক্রমণের ক্ষিপ্র গতি ও বিষের তীব্রতার কারণে ‘কিলিংমেশিন’ হিসেবে বদনাম রয়েছে সাপটির। 

রাসেল ভাইপার সম্পর্কে বাংলাদেশ বন বিভাগের বন্যপ্রাণী ও জীববৈচিত্র্য সংরক্ষণ কর্মকর্তা জোহরা মিলা ঢাকা ট্রিবিউনকে বলেন, “রাসেল ভাইপার বাংলাদেশে মহাবিপন্ন প্রাণীর তালিকায় রয়েছে। অন্যান্য সাপ মানুষকে এড়িয়ে চলার চেষ্টা করলেও এ সাপটি স্বভাব ঠিক তার উল্টো। তাই প্রতিবছরই উল্লেখযোগ্য সংখ্যক মানুষ কেবল এ সাপটির কামড়েই প্রাণ হারান। আক্রমণের ক্ষিপ্র গতি ও বিষের তীব্রতার কারণে ‘কিলিংমেশিন’ হিসেবে বদনাম রয়েছে সাপটির।”

জোহরা মিলা বলেন, “তীব্রতার দিক দিয়ে সাপটি বিশ্বের ৫ নম্বর ভয়ংকর বিষধর সাপ। কিন্তু মাত্র ১ সেকেন্ডের ১৬ ভাগের ১ ভাগ সময়ে কাউকে কামড়ে বিষ ঢালতে পারে সাপটি! তাই কামড়ের ক্ষিপ্রগতির দিক দিয়ে সব সাপকে হারিয়ে রাসেল ভাইপার প্রথম স্থান দখল করেছে। তাছাড়া এ সাপটির বিষ দাঁত বিশ্বে দ্বিতীয় সর্ববৃহৎ। এ সাপের কোনো অ্যান্টিভেনম বাংলাদেশে পাওয়া যায় না। বলা যায়, এর এক ছোবলেই মৃত্যু নিশ্চিত। কারণ রাসেল ভাইপারে কামড়েছে অথচ বেঁচে গেছেন এমন উদাহরণ নেই বললেই চলে। আবার কেউ ভাগ্যক্রমে বেঁচে গেলেও এই সাপের বিষ ‘হেমোটক্সিন’ হওয়ায় মাংস পঁচেই আক্রান্ত ব্যক্তির মৃত্যু হয়। তাই সাপটির কবল থেকে বাঁচতে সচেতনতাই একমাত্র পথ।”

চাঁদপুর জেলা প্রশাসন থেকে আসা সহকারি কমিশনার (ভূমি) এমরান হোসাইন সজিব জানান, আমার ধারণা উত্তরাঞ্চলের পানি মেঘনা হয়ে নেমে আসার সময় সাপগুলো স্রোতে চাঁদপুরে চলে আসতে পারে।

বনবিভাগের কর্মকর্তা কামরুল হাসান জানান, এই সাপ আমরা এই অঞ্চলে আগে কখনো দেখিনি। এদিকে এমন সাপ ধরা পড়ায় কোরালিয়া এলাকার মানুষ আতংকে রয়েছে।

চাঁদপুর সামাজিক বনায়ন ও প্রশিক্ষণ কেন্দ্রের ভারপ্রাপ্ত কর্মকর্তা তাজুল ইসলাম বলেন, “সাপের খবর পেয়ে চট্টগ্রাম মেডিক্যাল কলেজের ভেনম রিসার্চ সেন্টারের প্রতিনিধিরা চাঁদপুরে আসেন। তাদের কাছে সাপটি হস্তান্তর করা হয়েছে। এটি চট্টগ্রাম ইউনিভার্সিটিতে রাখা হবে। তারা সেখানে গবেষণার কাজে লাগাবেন।”

সঠিক অনুচ্ছেদ শিরোনাম কোনটি?
titleA. স্বভাব
titleB. বিস্তৃতি
titleC. অবস্থা
titleD. ব্যবহার
উত্তর: titleB
জ্ঞানতত্ত্বের একটি অনুষদ আংশিক জ্ঞানের উপর আলোচনা করে। অধিকাংশ ঘটনার ক্ষেত্রে, বিস্তারিত ভাবে একটি তথ্যের পরিধি সহজে বোঝা সম্ভব হয় নয়; আমাদের জ্ঞান সবসময় অসম্পূর্ণ বা আংশিক থাকে। অধিকাংশ বাস্তব সমস্যার সমাধান করতে হয় সমস্যাটির প্রসঙ্গ বিষয়ে আমাদের আংশিক জ্ঞান থেকে এবং সমস্যাটির তথ্য উপাত্ত থেকে, এটা আমাদেরকে শিখানো স্কুলের সাধারণ গাণিতিক সমস্যা নয় যে এখানে সকল তথ্য-উপাত্ত দেয়া থাকবে এবং তার এই সমস্যা সমাধানের জন্য প্রয়োজনীয় সকল নিয়ম কানুন জানা থাকবে।

বিচারশক্তি দ্বারা বাধাঁ ব্যবস্থার ক্ষেত্রে এই ধারণাটি আরও বেশি প্রযোজ্য যেখানে ধারণা করা হয় যে বাস্তব জীবনে বিভিন্ন পরিস্থিতিতে মানুষকে প্রায়ই একটি সীমিত পরিমাণ তথ্য নিয়ে কাজ করতে হয় এবং সে অনুযায়ী সিদ্ধান্ত নিতে হয়।

সম্ভাব্য অনুমান হল সেই ক্ষমতা যার মাধ্যমে কোন বাধা ছাড়াই বা যুক্তির ব্যবহার ছাড়াই আংশিক জ্ঞান অর্জন করার সম্ভব। একজন একক ব্যক্তি হয়তবা একটা ঘটনা সম্পর্কে "জানতে পারে" কিন্তু যে প্রক্রিয়ায় তার এই সম্পর্কে তার জ্ঞানটি হল তা ব্যাখ্যা করতে সক্ষম হয় না।

সঠিক অনুচ্ছেদ শিরোনাম কোনটি?
titleA. জ্ঞানের আদান-প্রদান
titleB. আংশিক জ্ঞান
titleC. পরিস্থিতি গত জ্ঞান
titleD. জ্ঞানের বিষয়ে তত্ত্বসমূহ
উত্তর: titleB